Claire Aho vuonna 1961 Tvärminnessä.
**Claire Anita Aho** (oik. **Brofeldt**; 2. marraskuuta 1925 Helsinki – 29. marraskuuta 2015 Tukholma) oli suomalainen valokuvaaja ja suomalaisen värivalokuvauksen uranuurtaja.

Claire Aho oli Juhani Ahon ja taidemaalari Venny Soldan-Brofeldtin pojan Heikki Ahon tytär. Hänen äitinsä oli Heikki Ahon puoliso, syntyjään liettualainen tanssija Dinah Selkina. Hänen poikansa Jussi Brofelt on pitänyt yllä Ahon suvun perintöä järjestelmällä näyttelyitä isoisänsä elämäntyöstä. Hän opiskeli Yhteiskunnallisessa korkeakoulussa sanomalehtitutkintoa varten

Aho aloitti uransa 1940-luvulla. Hän oppi ammatin isänsä ja setänsä omistamassa elokuvavalmistamossa Aho & Soldanissa. Hän työskenteli lehti-, mainos- ja elokuvaajana. Hän oli kuvaamassa Helsingin olympialaisia, ja työskennellessään 1952–1962 Warner Pathé Newsille hän tunkeutui luvatta Porkkalan vuokra-alueelle, kun Neuvostoliitto palautti sen Suomelle. Hän kuvasi muotikuvia useille naistenlehdille, muun muassa *Eevaan* ja *Hopeapeiliin*. Hänen Carita Järvisestä ottamiaan kuvia on ulkomaisissa museoissa.

Työt valokuvaajana loppuivat 1960-luvulla, kun alan tyyli muuttui. Aho piti jonkin aikaa Galleria Beckania mutta muutti vuonna 1974 Tukholmaan ja työskenteli muun muassa *Ruotsinsuomalainen*-lehteen, Nordiska museetille ja *Hufvudstadsbladetin* uutiskuvien toimittajana.

Vuonna 2010 Ahon kuvia oli esillä *Helsinki 1968* -näyttelyssä Helsingissä Virka-galleriassa ja sen verkkosivulla. Kuvissa Aho kertoo helsinkiläisten arjesta, ja ne olivat nähtävinä ensi kertaa vuoden 1968 jälkeen. Kuvista ilmestyi myös kirja. Toukokuussa 2011 Ahon kuvia oli esillä Helsingin Taidehallissa. Lontoon The Photographers’ Galleryssä oli Ahon näyttely nimellä *Studio Works* huhtikuusta heinäkuuhun 2013. Näyttelyssä oli Ahon valokuvia 1950-luvulta 1970-luvulle.

Vuonna 2014 Aholle myönnettiin taiteilijaeläke. Heinäkuussa 2014 ilmestyi toimittaja-kirjailija Eino Leinon kirjoittama ja Gummeruksen kustantama teos *Aho & Soldan: Helsinki 1950-luvun väreissä*. Aho menehtyi tulipalossa kotonaan Tukholmassa marraskuussa 2015.

Peter von Bagh on ohjannut Ahon suvusta dokumenttielokuvan *Lastuja – taiteilijasuvun vuosisata*.

Lähteet
-------

Kuva helsinkiläisten arkea esittelevästä sarjasta, jonka Aho otti vuonna 1968.
1. ↑  Kuolinilmoitus. *Helsingin Sanomat* 13.12.2015, s. C 29.
2. ↑  Frilander, Aino: Valokuvaajalegenda Claire Aho on kuollut *Hs.fi*.  30.11.2015. Viitattu 30.11.2015.
3. 1 2  Himberg, Petra: Valokuvataiteilija Claire Aho *Elävä arkisto*.  6.3.2009. Yle. Viitattu 19.10.2015.
4. 1 2  Valokuvauksen suomalainen uranuurtaja Claire Aho on kuollut. Yle Uutiset 30.11.2015.
5. ↑  Haapavaara, Heikki: Suomi-kuvan pioneerit (Artikkeli julkaistu alun perin *Kauppalehti Optiossa* 2011: 8, s. 34–41) *Aho & Soldan*.
6. 1 2  Lappalainen, Marja-Liisa: Claire Ahon kuvissa hengittää Helsingin historia *Iltasanomat.fi*.  9.6.2010.  Arkistoitu 8.10.2015. Viitattu 19.10.2015.
7. 1 2 3 4  Pere, Eeva-Liisa: "Menin joka paikkaan enkä kysellyt lupia".  *Helsingin Sanomat*, 16.10.2015, s. C 1. Artikkelin verkkoversio.
8. ↑  Claire Ahon CV.
9. ↑  Heinänen, Kaisa: Helsingin henki hurmasi jo vuonna 1968. *Helsingin Sanomat* 4.6.2010, s. C 4.
10. ↑  Claire Aho: Studio Works The Photographers’ Gallery.  Arkistoitu 18.9.2015. Viitattu 19.10.2015. (englanniksi)
11. ↑  He saivat taiteilijaeläkkeet  30.6.2014. Ilta-Sanomat. Viitattu 30.6.2014.
12. ↑  Aho & Soldan: Helsinki 1950-luvun väreissä Gummerus. Viitattu 30.11.2015. (suomeksi)
13. ↑  Esite: Lastuja, taiteilijasuvun vuosisata. Aho & Soldan -sivusto. Viitattu 19.10.2015.

Kirjallisuutta
--------------

* Aho, Claire – Westö, Kjell: *Helsinki 1968*. Helsinki: WSOY, 2010. ISBN 978-951-0-36276-1.
* Leino, Eino: *Aho & Soldan: Helsinki 1950-luvun väreissä = Helsingfors i 1950-talets färger = Helsinki in 1950’s colours*. Helsinki: Gummerus, 2014. ISBN 978-951-20-9527-8.
* Salo, Merja – Salokorpi, Sinikka: *Claire Aho: Makupaloja*. Helsinki: WSOY, 2010. ISBN 978-951-0-36281-5.

Aiheesta muualla
----------------

* Yle Elävä arkisto: Valokuvataiteilija Claire Aholle taiteilijasuku oli ihana perintö.
* Claire Ahon muistokirjoitus *Helsingin Sanomissa*. (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Yhdysvallat

 |
|  |
| Taiteenala | 
* KulturNav
* Photographers' Identities

 |
|  |
| Muut | 
* IdRef

 |

 |